
ΝΟΜΟΣ ΥΠ'ΑΡΙΘ. 1849 

Επέκταση και συμπλήρωση των στεγαστικών προγραμμάτων του Οργα¬ 
νισμού Εργατικής Κατοικίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

Άρθρο 1 

Επιδότηση ενοικίου 

1. Ο αυτόνομος Οργανισμός Εργατικής Κατοικίας ( Ο.Ε.Κ.) χο¬ 
ρηγεί σε κατηγορίες δικαιούχων του οικονομική ενίσχυση για την 
αντιμετώπιση της δαπάνης μίσθωσης κατοικίας. 

μ κάλυψη των απαιτούμενων δαπανών βαρύνει το στεγαστικό κε¬ 
φάλαιο του Ο.Ε.Κ.. 

2. Η οικονομική ενίσχυση της παραγράφου 1 παρέχεται στις 
εξής κατηγορίες δικαιούχων του Ο.Ε.Κ.: 

α) στα μεμονωμένα άτομα ηλικίας τουλάχιστον εξήντα ετών ή 
και σε ζευγάρια, από τα οποία ο ένας από τους συζύγους έχει συ¬ 
μπληρώσει το εξηκοστό έτος της ηλικίας του, εφ όσον έχουν ε- 
11 ίσιο ακαθάριστο οικογενειακό εισόδημα μέχρι 1.500.000 δραχμές, 

β) στα νέα ζευγάρια, που τέλεσαν το γάμο τους μέσα στα δύο 
ιελευταία ημερολογιακά έτη πριν από την υποβολή της αίτησης 
για επιδότηση, εφ όσον κανείς από τους δύο δεν έχει υπερβεί το 
ιριακοστό πέμπτο έτος της ηλικίας και έχουν ετήσιο ακαθάριστο 
οικογενειακό εισόδημα μέχρι 1.500.000 δρχ., 

γ) στους δικαιούχους που το ετήσιο ακαθάριστο οικογενειακό 
εισόδημά τους δεν ξεπερνά τις 800.000 δρχ. 

Και για τις τρεις παραπάνω κατηγορίες το όριο ανώτατου οικο¬ 
γενειακού εισοδήματος αυξάνεται κατά 100.000 δρχ. για κάθε προ- 
στατευόμενο παιδί. 

Το ύψος της επιδότησης κλιμακώνεται από έξι μέχρι δέκα χιλιά¬ 
δες δραχμές το μήνα ανάλογα με το ύψος του ετήσιου οικογενεια¬ 
κού εισοδήματος. 

3.0 χρόνος έναρξης της εφαρμογής του προγράμματος, ή διάρ¬ 
κεια της οικονομικής ενίσχυσης, η κλιμάκωση του ποσού της επι¬ 
δότησης και οι λοιπές προϋποθέσεις καθορίζονται με αποφάσεις 
του Υπουργού Εργασίας, ύστερα από γνώμη του Δ.Σ. του Ο.Ε.Κ.. 

Με όμοιες αποφάσεις μπορεί να αναπροσαρμόζονται τα ποσά 
της επιδότησης και το ύψος του ετήσιου οικογενειακού εισοδή¬ 
ματος ως προϋπόθεση της κλιμάκωσης. 

4. Στη διάρκεια της επιδότησης του ενοικίου οι δικαιούχοι δεν 
έχουν δικαίωμα συμμετοχής σε άλλα στεγαστικό προγράμματα 
του Ο.Ε.Κ., εκτός από τους δικαιούχους της περίπτωσης γ'της πα¬ 
ραγράφου 2 που μπορούν να συμμετέχουν σε κληρώσεις εργατι¬ 
κών κατοικιών. 

5. Σε σεισμόπληκτες περιοχές ο Υπουργός Εργασίας με απο¬ 


φάσεις του, ύστερα από γνώμη του Δ.Σ. του Ο.Ε.Κ.,μπορεί να ρυθ¬ 
μίζει ευνοϊκότερα τις προϋποθέσεις κατά κατηγορίες δικαιούχων 
για τη συμμετοχή τους στο πρόγραμμα επιδότησης ενοικίου. 

6. Ειδικά για δικαιούχους του Ο.Ε.Κ.,που κατοικούν σε λυόμε¬ 
νες κατοικίες στη σεισμόπληκτη περιοχή της Μεσσηνίας, ορίζε¬ 
ται επιδότηση για το χρονικό διάστημα από 1-10-1988 μέχρι 
31-12-1990, το ύψος της οποίας θα ορίζεται με απόφαση του Υπουρ¬ 
γού Εργασίας ύστερα από γνώμη του Δ.Σ. του Ο.Ε.Κ.. 
Προϋποθέσεις για την καταβολή της επιδότησης αυτής αποτελούν 
η παράδοση της λυόμενης κατοικίας, η ενοικίαση κατοικίας και 
η πραγματοποίηση 250 ημερομισθίων. 

Στις περιπτώσεις των παραγράφων 5 και 6 το δικαίωμα συμμετο¬ 
χής των επιδοτουμένων και σε άλλα προγράμματα στέγασης δεν 
αναστέλλεται. 

7. Η επιδότηση ενοικίου σε δικαιούχους του Ο.Ε.Κ. μπορεί να 
χορηγείται παράλληλα με άλλες ανάλογες οικονομικές ενισχύσεις 
από το Δημόσιο ή άλλους φορείς. 

8. Η επιδότηση δεν υπόκειται σε φορολογικές επιβαρύνσεις. 

9. Ο Ο.Ε.Κ. μπορεί να αναθέτει την εκτέλεση μέρους ή του συ¬ 
νόλου του προγράμματος σε πιστωτικούς οργανισμούς ή οργα¬ 
νισμούς τοπικής αυτοδιοίκησης (Ο.Τ.Α.). 

10. Οι αποφάσεις της παραγράφου 3 του παρόντος άρθρου μπο¬ 
ρεί να ισχύουν από 1.1.1989. 

Άρθρο 2 

Σύσταση Ειδικού Στεγαστικού Ανακυκλουμενου Κεφαλαίου 

Μετά την παράγραφο 3 του άρθρου 2 του ν. 1641/1986 (ΦΕΚ 
122) προστίθεται παράγραφος 4, ως εξής, και η παράγραφος 4 
παίρνει τον αριθμό 5. 

■•4. Παράλληλα με τη χρηματοδότηση των παραγράφων 1, 2 και 
3 του άρθρου αυτού, εφαρμόζονται και προγράμματα δανειοδό¬ 
τησης με Ειδικό Στεγαστικό Ανακυκλούμενο Κεφάλαιο. 

Στα προγράμματα αυτά έχουν δικαίωμα συμμετοχής όλοι οι δι¬ 
καιούχοι τόυ Ο.Ε.Κ.. 

Το κεφάλαιο είναι αυτοτελές και σχηματίζεται με σταδιακή κα- 
- τάθεση.χρηματικών ποσών από το ίδιο στεγαστικό κεφάλαιο του 
Ο.Ε.Κ.. 

Για το σχηματισμό του κεφαλαίου, κατά τα τρία πρώτα έτη της 
εφαρμογής του προγράμματος, εισφέρει και το Ελληνικό Δημό¬ 
σιο, με δανειοδότησή του από την Εθνική Κτηματική Τράπεζα Ελ¬ 
λάδος (Ε.Κ.Τ.Ε.). 

Οι όροι του δανείου θα καθοριστούν με σύμβαση δανειοδότη¬ 
σης που θα υπογραφεί μεταξύ του Ελληνικού Δημοσίου και της 
Ε.Κ.Τ.Ε.. Η διάθεση στους δικαιούχους γίνεται από την Ε.Κ.Τ.Ε. 
ή και άλλους πιστωτικούς οργανισμούς. Τα δάνεια πο;;· χορηγού - 
ν^ται από το λογαριασμόν αυτόν είναι για το σύνολο του ποσού έ - 
νιοκα και εξοφλούνται σε είκοσι πέντε έτη. 

Το ύψος του επιτοκίου καθορίζεται σύμφωνα με το μέσο ύψος των 
επιτοκίων του έντοκου τμήματος των δανείων του ν. 1641/1986, 
όπως αυτά ρυθμίζονται από τις διατάξεις του ν. 1116/1981 (ΦΕΚ 
8),του ν. 1262/1982 (ΦΕΚ 70) και της αριθμ. 305/19/12-3-1981 από¬ 
φασης του Διοικητή της Τράπεζας της Ελλάδος και δεν μπορεί 
να ξεπεράσει το 10%. Το επιτόκιο αυτό δεν επιδοτείται. 

Με φροντίδα της διαχειρίστριας τράπεζας εγγράφεται πρώτη 
υποθήκη στο ακίνητο,που αποκτάται ή ανοικοδομείται με το δά¬ 
νειο, ο.τέρ του Ο.Ε.Κ.. Κατά τα λοιπά εφαρμόζονται ανάλογα οι 
λοιπές διατάξεις του νόμου αυτού. 

* Η έναρξη κατάθεσης της συμμετοχής του Ο.Ε.Κ. και του Ελληνι¬ 
κού Δημοσίου, το ύψος της ετήσιας συμμετοχής, οι όροι και οι 
προϋποθέσεις διαχείρισης και διάθεσης του κεφαλαίου, καθώς και 
κάθε αναγκαία λεπτομέρεια, καθορίζονται με κοινές αποφάσεις 
των Υπουργών Εθνικής Οικονομίας, Οικονομικών και Εργασίας, 
ύστερα από γνώμη του Δ.Σ. του Ο.Ε.Κ.. 

Όσοι ,νταχθούν στο πρόγραμμα δανειοδότησης από το ανακυ- 
κλούμενο κεφάλαιο δεν συμμετέχουν στα υπόλοιπα προγράμμα¬ 
τα του Ο.Ε.Κ.». 

«έ 

Άρθρο 3 

Εκμίσθωση κατοικιών 

1. Ο Ο.Ε.Κ. με απόφαση του διοικητικού συμβουλίου του μπο¬ 
ρεί να εκμισθώνει σε δικαιούχους του μέρος των κατοικιών που 
κατασκευάζει ο Ιδιος ή με οργανισμούς τοπικής αυτοδιοίκησης ή 
και με άλλους φορείς με βάση προγραμματικές συμβάσεις του ν. 
1416/1984 (ΦΕΚ 18) ή των διαμερισμάτων και κατοικιών που αγο¬ 
ράζει σε περιοχές με αναπτυγμένη βιομηχανική και τουριστική 
δραστηριότητα, σε ακριτικές περιοχές και σε περιοχές με αυξη¬ 
μένες στεγαστικές ανάγκες λόγω διαφόρων ειδικών συνθηκών. 
Η.ενοικίαση διαρκεί για όσο χρόνο οι δικαιούχοι εργάζονται ή κα¬ 
τοικούν στις παραπάνω περιοχές. 

2. Οι προϋποθέσεις εκμίσθωσης, οι προτεραιότητες στις κατη¬ 
γορίες των δικαιούχων, το ποσοστό των κατοικιών που διατίθε¬ 
ται για ενοικίαοη, το ύψος του ενοικίου και κάθε αναγκαία 
λεπτομέρεια ρυθμίζονται κάθε φορά με αποφάσεις του Δ.Σ. του 
Ο.Ε.Κ.. 

Άρθρο 4 

Επιδότηση δόσεων αποπληρωμής δανείων 

1. Όταν το ύψος των ετήσιων δόσεων αποπληρωμής των δα¬ 
νείων του ν.δ. 1138/1972 (ΦΕΚ 63) και του ν. 1641/1986 ή της αξίας 
των παραχωρούμενων κατοικιών και διαμερισμάτων υπερβαίνει 
σε ετήσια βάση το είκοσι τοις εκατό του οικογενειακού εισοδή¬ 
ματος του προηγούμενου έτους, το επί πλέον ποσό καταβάλλε¬ 
ται από τό στεγαστικό κεφάλαιο του Ο.Ε.Κ., με τους περιορισμούς 
της παραγράφου 2 αυτού του άρθρου. 

Για τους δικαιούχους πού δεν έχουν ακόμα εισπράξει το σύνολο 
του δανείου με δική τους ευθύνη, το ποσό ορίζεται σε δεκαπέντε 
τοις εκατό. Ως οικογενειακό εισόδημα νοείται αυτό που ορίζεται 
στην παράγραφο 1 του άρθρου 7 του ν. 1641/1986. 

2. Η καταβολή του Ο.Ε.Κ. γίνεται για πέντε έτη και δεν μπορεί 
να υπερβαίνει το τριάντα τοις εκατό ή το σαράντα τοις εκατό της 
δόσης,αν πρόκειται για δικαιούχους που προστατεύουν τουλάχι¬ 
στον πέντε παιδιά. 

Η καταβολή αρχίζει την πρώτη του μεθεπόμενου μήνα από την 
υποβολή σχετικής αίτησης με πλήρη δικαιολογητικά. 

3. Σε περίπτωση που δεν καταβάλλονται οι οφειλόμενες δόσεις 
διακόπτεται και η επιδότησή τους από τον ΟιΕ.Κ.. 

4. Οι διατάξεις του άρθρου αυτού δεν εφαρμόζονται στους δι¬ 
καιούχους που δανειοδοτούνται με βάση τη διάταξη του άρθρου 
2 του νόμου αυτού. 


Άρθρο 5 

Ρύθμιση εξόφλησης παλαιών οφειλών από δάνεια 

1. Οι οφειλές των δικαιούχων του Ο.Ε.Κ. από τα δάνεια, όπως 
προβλέπονται στην παρ. 1 του άρθρου 7 του ν. 1641/1986, μπορεί 
να ρυθμιστούν σε 48 μηνιαίες δόσεις,απαλλασσόμενες από προ¬ 
σαυξήσεις λόγω εκπρόθεσμης καταβολής. 

Οι δόσεις αυτές εισπράττονται από τα δημόσια ταμεία σύμφωνα 
με τις διατάξεις του κώδικα για την είσπραξη των δημόσιων 
εσόδων. 

Η καταβολή της πρώτης δόσης των οφειλών γίνεται μέσα σε ο¬ 
κτώ μήνες από την ισχύ του νόμου αυτού. Παράταση της προθε¬ 
σμίας μπορεί να γίνει με απόφαση των Υπουργών Εργασίας και 
Οικονομικών. 

2. Τα ευεργετήματα της παραγράφου 1 παύουν να ισχύουν, αν 
δεν καταβληθούν τρεις συνεχείς μηνιαίες δόσεις από αυτές που 
ρυθμίζονται. Στην περίπτωση αυτήν οι ληξιπρόθεσμες οφειλές κα¬ 
θίστανται εφάπαξ απαιτητές από την πρώτη εργάσιμη για τις δη¬ 
μόσιες υπηρεσίες ημέρα του επόμενου μήνα από τους τρεις 
συνεχόμενους κατά τους οποίους δεν καταβλήθηκαν δόσεις. 

Αν η μη καταβολή οφείλεται σε σπουδαίο λόγο ο οφειλέτης μπο¬ 
ρεί να προσφύγει σε επιτροπή, η οποία αποφασίζει και κοινοποιεί 
την απόφασή της στο αρμόδιο δημόσιο ταμείο, για τη συνέχιση 
του ευεργετήματος των δόσεων. Η επιτροπή αυτή συγκροτείται 
όπως προβλέπεται με τις διατάξεις της παραγράφου 1 του άρθρου 

7 του ν.1641/1986 και έχει επίσης όλες τις αρμοδιότητες που τις 
καθορίζει ο ν.,1641/1986. 

3. Σε περίπτωση λήψης αναγκαστικών μέτρων ισχύουν οι ευ¬ 
εργετικές διατάξεις της παραγράφου 5 του άρθρου 7 του ν. 
1641/1986. 

Άρθρο 6 

Παράταση της προθεσμίας του άρθρου 8 του ν. 1641/1986 

1. Οι προθεσμίες, που ορίστηκαν στο άρθρο 8 του ν. 1641/1986 
για την εξόφληση των δανείων του Ο.Ε.Κ. και της αξίας των κα¬ 
τοικιών, παρατείνονται για οκτώ μήνες από τη δημοσίευση του νό¬ 
μου αυτού. 

2. Αν μέσα στις προθεσμίες που προβλέπονται από το άρθρο 

8 του ν. 1641/1986 καταβλήθηκε από τους δικαιούχους τουλάχι¬ 
στον το εξήντα τοις εκατό της οφειλής, όπως την προσδιορίζουν 
οι διατάξεις των παραγράφων 1 και 2 του ίδιου άρθρου, η κατα¬ 
βολή θεωρείται ότι έγινε εμπρόθεσμα από τότε, εάν μέσα σε ο¬ 
κτώ μήνες από τη δημοσίευση του νόμου αυτού ζητηθεί από τον 
Ο.Ε.Κ. εκκαθάριση και μέσα στην (δια προθεσμία καταβληθεί το 
υπόλοιπο των οφειλομένων. 

3. Οι αποφάσεις της επιτροπής, η οποία προβλέπεται στο άρ¬ 
θρο 7 παράγραφος 1 του ν. 1641/1986, ακόμη και αυτές που ήδη 
εκδόθηκαν, έχουν αναδρομική ισχύ μέχρι την ημερομηνία υποβο¬ 
λής της αίτησης του ενδιαφερομένου για τη ρύθμιση των δόσεων. 

4. Στο άρθρο 3 του ν. 1641/1986 προστίθεται παράγραφος 11, 
που έχει ως εξής: 

«11. Οι ρυθμίσεις των παραγράφων 6, 7, 8, 9 και 10 του άρθρου 
αυτού εφαρμόζονται και για την παρακράτηση της νόμιμα καθο¬ 
ρισμένης οφειλής της μηνιαίας δόσης από κάθε δάνειο ή αξία ερ¬ 
γατικής κατοικίας ή διαμερίσματος, που χορηγήθηκαν σε 
δικαιούχους του Ο.Ε.Κ. ακόμη και πριν από τη δημοσίευση του νό¬ 
μου αυτού. 

Τα οφειλόμενα ποσά κεφαλαιοποιούνται και κατανέμονται σε 
ισόποσες μηνιαίες δόσεις. 

Το Δ.Σ. του Ο.Ε.Κ. με απόφασή του ρυθμίζει τα θέματα καταβο¬ 
λής των δόσεων». 



■I-V 

Άρθρο 7 

Τροποποιείς του α.ν. 163/1967 

1. Στο άρθρο 9 του α.ν. 1(^3/1967 (ΦΕΚ 177), όπως συμπληρώ¬ 
θηκε, προστίθεται παράγραφος 11 ως εξής: 

«11. Αν, παρά τις αναζητήσεις των υπηρεσιών του Ο.Ε.Κ., δεν 
ανευρίσκεται ο δικαιούχος που^ει κληρωθεί ή ο νόμιμος επιλα- 
χών αποκλεισμένου κληρούχου ή'επιλαχόντα και σε κάθε περί¬ 
πτωση μετά παρέλευση ενός έτους ή από την ΚΛηρωση ή από τον 
αποκλεισμό κληρωθέντος; ο Ο.Ε.Κ. δημοσιεύει πρόσκληση σε δύο 
εφημερίδες της Αθήνας και σε μια τοπική εφημερίδα από δύο φο¬ 
ρές, θέτοντας προθεσμία εμφάνισης τριών μηνών από την τελευ¬ 
ταία δημοσίευση, μετά την παρέλευση της οποίας η κληρωθείσα 
κατοικία μεταβιβάζεται στους επόμενους δικαιούχους σύμφωνα 
με τον κανονισμό του Ο.Ε.Κ.». 

2. Το τελευταίο εδάφιο της παραγράφου 3 του άρθρου 14 του 
ν.δ. 2963/1954 (ΦΕΚ 195), όπως ισχύει, αντικαθίσταται ως εξής: 
«Για το χρονικό διάστημα από την παραλαβή της χρήσης της κα¬ 
τοικίας ή του διαμερίσματος με συμφωνητικό παραλαβής, μέχρι 
το μήνα στον οποίο ανάγεται η πρώτη από τις παραπάνω δόσεις, 
καταβάλλεται από τον κληρούχο δόση που αναλογεί σε κάθε μή¬ 
να, η οποία προσδιορίζεται κατά την εκτίμηση των υπηρεσιών του 
Ο.Ε.Κ..». 

3. Στο τέλος των διατάξεων του άρθρου 11 του α.ν. 163/1967 ό¬ 
πως τροποποιήθηκε και ισχύει σήμερα προστίθεται παράγραφος, 
ως εξής: 

«Το Δ.Σ. του Ο.Ε.Κ. με αιτιολογημένη απόφασή του μπορεί να 
θεωρήσει ενιαίο έργο την κατασκευή οικισμού στον αυτό χώρο, 
που κατανεμήθηκε σε περίοδο χρονικής διάρκειας τριών χρόνων 
σε δύο ή περισσότερες εργολαβίες και οι κληρούχοι του οικισμού 
αυτού να χρεωθούν για τις κληρούμενες κατοικίες με το μέσο όρο 
του κόστους, που προκύπτει από τον αναλογισμό του επί μέρους 
κόστους των δύο ή περισσότερων εργολαβιών, στις οποίες ανα¬ 
τέθηκε η ανέγερση του οικισμού». 

4. Οι παρ. 1 και 3 του άρθρου 18 του ν.1641/1986 αντικαθίστα - 
ι/ται ως εξής: 

«1. Το διοικητικό συμβούλιο του Ο.Ε.Κ. μπορεί με απόφασή του 
να διορθώνει μονομερώς μεταγραφείσες πράξεις συστάσεως ο¬ 
ριζοντίου ιδιοκτησίας,που αφορούν στους οικισμούς του Ο.Ε.Κ. 
και με βάση τις διορθώσεις αυτές ή και γι' άλλους ειδικούς λό¬ 
γους να ανακαλεί λανθασμένα οριστικά παραχωρητήρια και να εκ¬ 
δίδει διορθωμένα. Τα έξοδα των παραπάνω μεταβολών βαρύνουν 
αποκλειστικά τον Ο.Ε.Κ.. 

3. Γ ια τα οριστικά παραχωρητήρια που επανεκδίδονται σύμφωνα 
με την παράγραφο 1 του παρόντος και για εκείνα που ανακλήθη¬ 
καν ως άκυρα, λόγω μη υπογραφής των πρωτοτύπων, ως έναρξη 
των προθεσμιών των διατάξεων των παραγράφων 9 και 10 του άρ¬ 
θρου 9 του α.ν.163/1967 λογίζεται η ημερομηνία έκδοσης του αρ¬ 
χικού παραχωρητηρίου». 

Άρθρο 6 

Οριστική παραχώρηση διαμερισμάτων 

Γ ια την έκδοση των οριστικών παραχωρητηρίων στους δικαιού¬ 
χους των διαμερισμάτων που αγοράζει ο Ο.Ε.Κ. και κληρώνει 
στους δικαιούχους του, βάσει της Π.Υ.Σ. 94/1982, που κυρώθηκε 
με το ν: 1332/1983 (ΦΕΚ 30), εφαρμόζονται οι διατάξεις του άρθρου 
9 του α.ν. 163/1967, όπως τροποποιήθηκε και ισχύει. 

Οι δικαιούχοι του Ο.Ε.Κ., στους οποίους παραχωρείται διαμέ¬ 
ρισμα, υπάγονται, όσον αφορά τους κανόνες σύστασης οριζό¬ 
ντιας ιδιοκτησίας, στους όρους και τις διατάξεις του ισχύοντος 
κανονισμού της πολυκατοικίας που βρίσκεται το διαμέρισμά τους. 


Άρθρο 9 

Αναστολή οφειλών σεισμόπληκτων εργατοϋπαλλήλων 

Αναστέλλεται από 12-9-1986 για τρία έτη και δεν επιβαρύνεται 
με τόκους υπερημερίας η καταβολή των οφειλών των εργατοϋ¬ 
παλλήλων των σεισμόπληκτων περιοχών του νομού Μεσσηνίας 
προς τον Ο.Ε.Κ. και την Ε.Κ.Τ.Ε., από στεγαστική συνδρομή που 
χορηγήθηκε σε αυτούς. 

Με κοινές αποφάσεις των Υπουργών Εθνικής Οικονομίας, Οι¬ 
κονομικών και Εργασίας ρυθμίζεται ο τρόπος εξόφλησης των ο¬ 
φειλών που αναστέλλονται ύστερα από γνώμη του Δ.Σ. του Ο.Ε.Κ.. 

Με κοινές αποφάσεις των Υπουργών Εθνικής Οικονομίας, Οι¬ 
κονομικών και Εργασίας μπορεί να γίνονται ανάλογες ρυθμίσεις 
για τους δικαιούχους και άλλων περιοχών που αντιμετωπίζουν τα 
ίδια προβλήματα. 

Άρθρο 10 

Ρυθμίσεις για τον οικισμό του Ηλιακού Χωριού 

1. Ο Οργανισμός Εργατικής Εστίας, με απόφαση του διοικητι¬ 
κού του συμβουλίου σε ανάλογη εφαρμογή του άρθρου 7 του ν. 
1387/1983 (ΦΕΚ 110), μπορεί να μεταβιβάσει στην ανώνυμη εται¬ 
ρεία «Ηλιακό Χωριό Α.Ε.», η οποία έχει ιδρυθεί με το π.δ. 183/1983 
(ΦΕΚ71), τις αρμοδιότητες που αφορούν τη σύνταξη της μελέτης, 
με βάση το κτιριολογικό της πρόγραμμα, τη σύνταξη της γενικής 
εργολαβίας, τη διοίκηση και διαχείριση των δαπανών και την α¬ 
νοικοδόμηση βρεφονηπιακού σταθμού στο χώρο του Ηλιακού 
Χωριού. 

2. Ο Οργανισμός Σχολικών Κτιρίων, με απόφαση του Διοικητι¬ 
κού του Συμβουλίου, που εγκρίνει ο Υπουργός Εθνικής Παιδείας 
και θρησκευμάτων, μπορεί να μεταβιβάσει στην Α.Ε. «Ηλιακό Χω¬ 
ριό», με τις προϋποθέσεις της προηγούμενης παραγράφου, τις αρ- 
μοδιότητές του για την ανοικοδόμηση του σχολείου που 
προβλέπεται να ανεγερθεί μέσα στο χώρο του Ηλιακού Χωριού. 

3. Γ ία τον καθορισμό του τιμήματος παραχώρησης των κατοι¬ 
κιών του Ηλιακού Χωριού στους δικαιούχους του Ο.Ε.Κ., επί πλέ¬ 
ον του τιμήματος που θα καθορίσει ο οργανισμός στα πλαίσια της 
κοινωνικής πολιτικής του, θα ληφθεί υπόψη ποσοστό δαπανών που 
προβλέπει το άρθρο 6 παράγραφος β' της Ελληνογερμανικής Συμ¬ 
φωνίας από 31-7-1981, που κυρώθηκε με το ν. 1310/1982 (ΦΕΚ 152), 
ώστε το τελικό τίμημα παραχώρησης των κατοικιών να περιλαμ¬ 
βάνει την τιμή που καθόρισε ο Ο.Ε.Κ. λόγω της οικονομικής συμ¬ 
μετοχής του στην κατασκευή του οικισμού, προσαυξημένη κατά 
το ποσοστό των πιο πάνω δαπανών. 

Τα ποσά που θα εισπράττονται από την προσαύξηση θα δια¬ 
τεθούν: 

α. Γ ια την αντιμετώπιση των δαπανών για τη λειτουργία, συ - 
ντήρηση, αντικατάσταση και απόσβεση των συστημάτων προηγ¬ 
μένης τεχνολογίας του οικισμού επί πλέον των εισπραττόμενων 
κατά μήνα από τους οικιστές για την παροχή ενέργειας και 

β. Γ ια την απρόσκοπτη λήψη τών απαραίτητων στοιχείων που 
θα χρησιμεύσουν στον Ο.Ε.Κ. για μελλοντική εφαρμογή ομοίων 
ή άλλων ανάλογων συστημάτων σε νέους οικισμούς του. 

Με απόφαση των Υπουργών Εργασίας και Βιομηχανίας, Ενέργειας 
και Τεχνολογίας, ύστερα από πρόταση του διοικητικού συμβου¬ 
λίου τού Ο.Ε.Κ., θα καθορίζεται το ποσοστό των δαπανών του άρ¬ 
θρου 6 παρ. β' του ν.. 1310/1982, ο τρόπος και τα ποσοστά 
κατανομής των ποσών που εισπράττονται για την εξυπηρέτηση 
των σκοπών-αυτών. 

Άρθρο 11 

Εργοδοτική εισφορά υπέρ του Ο.Ε.Κ. 

1. Η περίπτωση (γ), που προστέθηκε με το άρθρο 3 του ν. 
149/1975 (ΦΕΚ -181) στην παράγραφο 1 του άρθρου 7 του ν.δ. 

^963/1954, όπως τροποποιήθηκε και συμπληρώθηκε μεταγενέστε¬ 
ρα από τις διατάξεις του άρθρου 2 του ν. 1766/1986 (ΦΕΚ 61), α¬ 
ντικαθίσταται ως εξής : 

«γ. Εισφορά 0,75% επί των ημερομισθίων και μισθών των ερ¬ 
γαζομένων, η οποία βαρύνει τον οικείο εργοδότη, από 1 Ιανουά¬ 
ριου 1988. Κατά τα λοιπά εφαρμόζονται οι διατάξεις που ισχύουν 
για την είσπραξη των εισφορών που βαρύνουν τους μισθωτούς.» 

Αρθρο 12 

θέματα προσωπικού του Ο.Ε.Κ. 

1. Με αποφάσεις του Υπουργού Εργασίας, που εκδίδονται ύ¬ 
στερα από γνώμη του Δ.Σ. του Ο.Ε.Κ.,-ο Οργανισμός Εργατικής 
Κατοικίας μπορεί να συμμετέχει στα έξοδα οργάνωσης ψυχαγω¬ 
γικών ή εορτασπκών εκδηλώσεων, ίδρυσης και λειτουργίας βρε¬ 
φονηπιακών και παιδικών σταθμών για τα παιδιά των υπαλλήλων 
του. 

2. Μέχρι την ίδρυση και λειτουργία βρεφονηπιακών και παιδι¬ 
κών σταθμών ο Ο.Ε.Κ. μπορεί να διαθέτει τα αναγκαία ποσά ή μέ¬ 
ρος αυτών για τη συμμετοχή των παιδιών των υπαλλήλων του σε 
βρεφονηπιακούς και παιδικούς σταθμούς του Δημοσίου, ν.π.δ.δ., 
Ο.Τ.Α., οργανισμών με κοινωφελή χαρακτήρα ή ιδιωτών. 

3. Με αποφάσεις του Υπουργού Εργασίας, που εκδίδονται ύστε¬ 
ρα από γνώμη των Δ.Σ. του Ο.Ε.Κ. , του Ο.Α.Ε.Δ. και του Ο.Ε.Ε., 
οι οργανισμοί μπορούν να διαθέτουν στο ταμείο των συλλόγων 
των υπαλλήλων τους χρηματικό ποσό για την ενίσχυση των δρα¬ 
στηριοτήτων των συλλόγων που αφορούν κυρίως την πολιτιστι¬ 
κή δραστηριότητα, την πνευματική και σωματική καλλιέργεια και 
ψυχαγωγία τών μελών τους. 

4. Το ποσό αυτό, εφ’όσον το καταστατικό το επιτρέπει, μπορεί να 
το διαχειρίζεται με ευθύνη των Δ.Σ. των πιο πάνω συνδικαλιστι¬ 
κών οργανώσειον ειδική διαχειριστική επιτροπή, εκλεγμένη ά ■ 
μέσα από τα μέλη των αναφερόμενων συνδικαλιστικών 
οργανώσεων. 

Αρθρο 13 

Παροχή στεγαστικής συνδρομής σε οδηγούς αυτοκινήτων ταξί ... 

1. Στο άρθρο 15 του ν. 1641/1986 προστίθεται παράγραφος 3 
ως εξής: 

«3. Οι παραπάνω οδηγοί που δεν είναι ιδιοκτήτες, εάν έχουν συ' 
μπληρώσει τα απαιτούμενα ημερομίσθια σε κύρια ασφάλιση από 
τις διατάξεις του Κανονισμού του Ο.Ε.Κ., για την παροχή στεγα- 
στικής συνδρομής, είτε ως οδηγοί αυτοκινήτων ΤΑΞΙ είτε σε άλ¬ 
λη εργασία καλυπτόμενη από τις διατάξεις για στεγαστική 
συνδρομή από τον Ο.Ε.Κ., για να τύχουν στεγαστικής συνδρομής 
μπορούν να εξαγοράσουν το σύνολο ή μέρος των ημερομισθίων 
για τη συμπλήρωση των ελάχιστων απαιτούμενων από τον κανο¬ 
νισμό για κάθε κατηγορία, πληρώνοντας τις ανάλογες εργατικές 
και εργοδοτικές εισφορές.» 

2. Στις διατάξεις της παρ. 3 του άρθρου 15 του ν. 1641/1986 υ¬ 
πάγονται και οι περιπτώσεις των οδηγών ταξί που εκκρεμούν στις 
υπηρεσίες του Ο.Ε.Κ. ή στα δικαστήρια και δεν έχει εκδοθεί γι' 
αυτές αμετάκλητη απόφαση μέχρι τη δημοσίευσή του παρόντος 
νόμου. 

Αρθρο 14. 

Οι πολιτικοί πρόσφυγεςηου επαναπατρίσθηκαν και εξακολου¬ 
θούν να είναι άστεγοι ή δεν έτυχαν αποζημίωσης, δικαιούνται να 
συμπεριληφθούν στο στεγαστικό πρόγραμμα του Ο.Ε.Κ., εφ'όσον 
αποδεχθούν να καταβάλλουν την αξία των απαιτούμενων ενσή¬ 
μων, κατά τρόπο που θέλει ορίσει απόφαση του Υπουργού Εργα¬ 
σίας και που θα δημοσιευτεί στην Εφημερίδα της Κυβερνήσεως. 


Αρθρο ΐ/ό, 

1. Δικαιούχοι σύμφωνα με τον ει,Ιάστοτε κανονισμό του Ο.Ε.Κ., 
που υπέβαλαν απογραφικό δελτίο για συμμετοχή σε κλήρωση ερ¬ 
γατικών κατοικιών και μετά την^λήρωση μονιμοποιήθηκαν στο 
Δημόσιο ή στα νομικά πρόσωι^δημοσίου δικαίου ή στους οργα¬ 
νισμούς του Αημοσίου^,στόυ(οργανισμούς τοπικής αυτοδιοίκη¬ 
σης, δικαιούν ιαΓτήνΈργατική κατοικία που κληρώθηκε, εφ'όσον 
πληρούν τις λοιπές νόμιμες προϋποθέσεις. 

2. Δικαιούνται, επίσης, την κατοικία που τους κληρώθηκε και ό¬ 
σοι μονιμοποιήθηκαν στο Δημόσιο ή στα νόμικά πρόσωπα δημο¬ 
σίου δικαίου ή στους οργανισμούς του £ ημοσίου ή στους 
οργανισμούς τοπικής αυτοδιοίκησης μετά την υποβολή του απο- 
γραφικού δελτίου και πριν από την κλήρωση, για κληρώσεις όμως 
που έγιναν μέχρι τη δημοσίευση του νόμου αυτού. 

3. Οι παραπάνω διατάξεις εφαρμόζονται και στις περιπτώσεις 
υποθέσεων που εκκρεμούν στις υπηρεσίες του Ο.Ε.Κ. ή σε δικα¬ 
στήρια και δεν έχει εκδοθεί γι' αυτές αμετάκλητη απόφαση μέ¬ 
χρι τη δημοσίευση του παρόντος νόμου. 

4. Με αποφάσεις του Δ.Σ. του Ο.Ε.Κ. παραχωρείται στους επι- 
λαχόντες των δικαιούχων, που θα δικαιωθούν την εργατική κα¬ 
τοικία, σύμφωνα με τα ανωτέρω και για κληρώσεις που έγιναν 
μέχρι τη δημοσίευση του παρόντος νόμου, κατοικία ανάλογη προς 
την οικογενειακή τους σύνθεση, σε οικισμό εργατικών κατοικιών 
ή διαμέρισμα που θα αγοραστεί, εφ'όσον πληρούν όλες τις νόμι¬ 
μες προϋποθέσεις. 

Αρθρο 16 

Προθεσμία άσκησης αναίρεσης από τον Ο.Ε.Κ. 
κατά αποφάσεων Διοικητικών Δικαστηρίων 

Η προθεσμία για άσκηση αναίρεσης από τον Ο.Ε.Κ., σύμφωνα 
με τις διατάξεις του άρθρου 79 του π.δ.341/1978 «Περί της ενώ¬ 
πιον των τακτικών διοικητικών δικαστηρίων διαδικασίας επί των 
υπαγομένων εις αυτά διοικητικών διαφορών δυνάμει του άρθρου 
7 του Ν. 702/77», αρχίζει από την κοινοποίηση στον Οργανισμό 
των αποφάσεων κατά των οποίων θα ασκηθεί η αναίρεση. 

Αρθρο 17 

1. Οι κύριοι ή συγκύριοι των αυθαίρετων κτισμάτων του πρώ¬ 
του εδαφίου της παραγράφου 1 του άρθρου 15 του ν. 1337/1983 
«Επέκταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33/1983), που υπέβαλαν τη δήλωση της πα¬ 
ραγράφου 4 του ίδιου άρθρου 15 και δεν υπέβαλαν εμπρόθεσμα 
τη συμπληρωματική δήλωση και τα δικαιολογητικά της παραγρά¬ 
φου 5 του ιδίου άρθρου, δύνανται να υποβάλουν τη δήλωση αυτή 
μέσα σε ανατρεπτική προθεσμία 3 μηνών από την ισχύ του παρό - 
ι/τος νόμου. Κατά τα λοιπά εφαρμόζονται και οι άλλες διατάξεις 
του αυτού άρθρου 15. 

. 2. Μετά την παράγραφο 10 του άρθρου 9 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών» (Α'4/1985^ 
όπως συμπληρώθηκε, με την παράγραφο 4 του άρθρου 31 του ν. 
1577/1985 «Γενικός Οικοδομικός Κανονισμός» (Α'210/1985) προστί¬ 
θεται η εξής παράγραφοί: 

«11. Κατ' εξαίρεση της παραγράφου 1 του ως άνω άρθρου 9 εί¬ 
ναι δυνατή η σύνδεση με τα δίκτυα παροχής ηλεκτρικού ρεύμα¬ 
τος και ύδρευσης των αυθαίρετων κτισμάτων με χρήση κατοικίας, 
τα οποία έχουν ανεγερθεί μέχρι τη δημοσίευση του παρόντος και 
βρίσκονται μέσα σε ρυμοτομικά σχέδια ήδη εγκεκριμένα με τις 
διατάξεις του ν. 1337/1983. Η σύνδεση των παραπάνω αυθαίρε¬ 
των κτισμάτων γίνεται αφού προηγουμένως υποβληθούν στην αρ¬ 
μόδια πολεοδομική υπηρεσία, μέσα σε ανατρεπτική προθεσμία 
τριών μηνών από τη δημοσίευση του παρόντος, οι δηλώσεις και 
τα αναφερόμενα δικαιολογητικά στις παραγρ. 4 και 5 του άρθρου 
15 του ν. 1337/1983. 

Τα ανωτέρω δεν ε\Ρ α Ρύόζονται Υ<α αυθαίρετα κτίσματα [του υ- κής κατοικίας των οποίων οι κατασκευές βραβεύονται σε κάθε νο- 
πάγονται στις διατάξειίί ΤΓ Κ παρ. 2 του άρθρου 15 του ν. 1337/1983. μό της χώρας με ποσό 1.200.000 δραχμών. 

Η διάταξη της παρ. 3 τΡ υ ιδ,ίου άρθρη^δ δύναται να εφαρμοστεί 3) Τη χορήγηση βραβείων στους μελετητές των παραπάνω κα- 


αναλόγως. ( , 4- _ ^ 

Με απόφαση του Υπαι-ΦΥΟύ Περιβάλλοντος, Χωροταξίας και Δη¬ 
μόσιων Έργων καθορίΚ ονται τα δικαιολογητικά που πρέπει να 
προσκομίζονται στους αρμόδιους φορείς παροχών για τη σύνδε¬ 
ση με τα δίκτυα των κτισράτών της παραγράφου αυτής,""τα δικαιο- 
λογητικά σε περιπτώσεις, συνδέσεως αυτοτελών τμημάτων 
(διαμερισμάτων) μεγάλύτε|9(σΥΧϋΐΐ0δομών.,τόυ δεν έχουν αποπε¬ 
ρατωθεί στο σύνολό τους και >*κάθε λεπτομέρεια. 

Αρθρο 18 

Ο Αστικός Παραθεριστικός Οικοδομικός Συνεταιρισμός της Πα¬ 
νελλήνιας Ένωσης Θυμάτων Γερμανικής Κατοχής «ΦΟΙΝΙΞ» Σ.Π.Ε., 
του οποίου η ακίνητη περιουσία είχε δημευτεί από τη Δικτατορία 
και απεδόθη σε αυτόν με ομόφωνη απόφαση της Βουλής των Ελ¬ 
λήνων (ΦΕΚ153/25-7-1975)^00^0 την πλήρη νομή και κυριότητα 
πάνω στις ιδιοκτησίες αυτές, για οικιστική αξιοποίηση. Τυχόν δα¬ 
σικές εκτάσεις^που περιλαμβάνονται στις παραπάνω ιδιοκτησίες, 
χαρακτηρίζονται οικοδομήσιμες, σύμφωνα με τους ισχύοντες 
νόμους. 

Άρθρο 19 

1. Η παράγραφος 13 του άρθρου 43 του ν. 1337/1983 «Επέκτα¬ 
ση των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α'33/1983), όπως αυτή αντικαταστάθηκε με την παρά¬ 
γραφο 21 του άρθρου 8 του ν. 1512/1985 (Α'4/1985) ως ισχύει, κα- 
ταργείται. 

2. Κυρώνονται και έχουν ισχύ νόμου από τη δημοσίευσή τους 
στην Εφημερίδα της Κυβερνήσεως οι παρακάτω αποφάσεις του 
Υπουργού Περιβάλλοντος, Χωροταξίας και Δημόσιων Έργων: 

α) «Αριθ. 38809/778 (ΦΕΚ 329/Β/1985) 

Τροποποίηση και συμπλήρωση της απόφασης για τη διενέργεια 
Αρχιτεκτονικών Διαγωνισμών. 

Ο ΥΠΟΥΡΓΟΣ 

ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

Έχοντας υπόψη: 

1. Το ν. 1032/1980 «Περί συστάσεως Υπουργείου Χωροταξίας, 
Οικισμού και Περιβάλλοντος». 

2. Το ν. 1512/1985 (ΦΕΚ 4/Α/11.1.1985) άρθρο 5 παράγρ. 2. 

3. Την απόφαση Ε.27960/1665/7.9.1970 του Υπουργού Δημόσιων 
Έργων όπως τροποποιήθηκε μεταγενέστερα «Περί Αρχιτεκτονι¬ 
κών Διαγωνισμών και όρων διενέργειας αυτών»; 

4. Τις από 5 Ιουλίου 1984 διακηρύξεις για Αρχιτεκτονικό Δια¬ 
γωνισμό κατοικίας και ιδεών κατοικίας όπως τροποποιήθηκαν με 
την απόφασή μας 74604/1738/18/12/1984. 

5. Την απόφασή μας 44862/1081/11.7.1984 για διενέργεια Αρχι¬ 
τεκτονικών Διαγωνισμών με θέμα την κατοικία. 

6. Την ανάγκη θέσπισης κινήτρων για τη βελτίωση της ποιότη¬ 
τας της μελέτης και της κατασκευής των κατοικιών στη χώρα. 

7. Την ανάγκη απόκτησης μελετών για μία σωστή κατασκευα¬ 
στικά και οικονομικά κατοικίας προσαρμοσμένης στα φυσικά και 
πολιτιστικά χαρακτηριστικά της χώρας. 

8. Την ΣΑΜ 075/1985 έργο 8475713 «Εκστρατεία για την αναγέν¬ 
νηση των πόλεων κ.λπ.», αποφασίζουμε: 

Τροποποιώντας και συμπληρώνοντας την απόφασή μας 
44852/1081/11-7-1984, εγκρίνουμε: 

1) Τη διενέργεια Αρχιτεκτονικών Διαγωνισμών Κατοικίας και Ι¬ 
δεών Κατοικίας σύμφωνα με τους όρους των από 5-7-1984 Διακη¬ 
ρύξεων της Διεύθυνσης Γ6 που δημοσιεύθηκαν στον ημερήσιο 
Αθην. αϊκό και Επαρχιακό Τύπο όπως τροποποιήθηκαν με την από¬ 
φασή μας ]74604/1738/18-12-1984. 

2) Τη χορήγηση υλικών αμοιβών στους ιδιοκτήτες οικογενεια- 


τοικιών ύψους 600.000 δραχμών σε κάθε νομό. 

4) Τη χορήγηση ενός βραβείου 300.000 δραχμών και ενός επαί¬ 
νου 100.000 δραχμών για κάθε νομό σε Αρχιτέκτονα ή Φοιτητή 
Αρχιτεκτονικής για μελέτες Ιδεών Κατοικίας. 

5) Τη χορήγηση σε εθνικό επίπεδο 10 βραβείων ύψους 500.000 
δραχμών σε Αρχιτέκτονες και 10 βραβείων ύψους 200.000 δραχ¬ 
μών σε φοιτητές Αρχιτεκτονικής για τις καλύτερες Ιδέες Κατοικίας. 

6) Τη χρηματοδότηση της κατασκευής μιας κατοικίας που θα κρι- 
θεί με απόφαση του Υπουργού Χωροταξίας, Οικισμού και Περιβάλ¬ 
λοντος ότι πράγματι ανοίγει νέους ορίζοντες στην απλή 
οικογενειακή στέγη, ποιοτικά, λειτουργικά και οικονομικά. 

7) Τη διάθεση των ανωτέρω υλικών αμοιβών και αποζημιώσε¬ 
ων από τις Δημόσιες Επενδύσεις του έργου 8475713 της ΣΑΜ 
075/1985 και τη χρηματοδότηση της κατασκευής μιας κατοικίας. 

8) Την αποζημίωση των μελών και των γραμματέων των κριτι¬ 
κών επιτροπών σύμφωνα με την απόφαση (3) σχετικά «Περί διε¬ 
νέργειας αρχιτεκτονικών διαγωνισμών» από τις πιστώσεις των 
Δημοσίων Επενδύσεων του έργου 8475713 της ΣΑΜ 075/1985. 

9) . Την Οργάνωση Πανελλαδικών Εκθέσεων και την εκτύπωση 
τεύχους με τίτλο Ελληνική Κατοικία 1984 με τις βραβευμένες με¬ 
λέτες Κατοικίας και Ιδεών Κατοικίας με δαπάνες του έργου 
8475713 της ΣΑΜ 075/1985 των Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως.· 

Αθήνα, 24 ΜαΓου 1985 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ» 

β) «Αριθ. 82929/4797 (ΦΕΚ 903/Β/1988). 

Τροποποίηση και συμπλήρωση διατάξεων του ν. 1337/1983 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 

δίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα τα άρθρα 8 παράγρ. 10, 9 παράγρ. 1 και 12 παράγρ. 
10 ως ισχύουν. ι 

2. Την ανάγκη να διευκολυνθούν το Δημόσιο, οι Ο.Τ.Α. και κρα¬ 
τικά νομικά πρόσωπα δημοσίου ή ιδιωτικού δικαίου και η Δημό¬ 
σια Επιχείρηση Πολεοδομίας και Στεγάσεως (ΔΕΠΟΣ) για την 
εκτέλεση στεγαστικών τους προγραμμάτων. 

3. Το γεγονός ότι στεγαστικά προγράμματα των πιο πάνω φο¬ 
ρέων βρίσκονται σε εξέλιξη. 

4. Τις διατάξεις του ν. 1558/1985 « Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ' αριθ. Υ.1291/1987 απόφαση του Πρωθυπουργού «Σύ¬ 
σταση Θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημόσιων Έρ¬ 
γων, Μεταφορών και Επικοινωνιών και Υφυπουργού στο Υπουρ- 
■γείο Εθνικής Οικονομίας» (ΦΕΚ 256/Β). 

6. Την υπ' αριθ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημόσιων Έργων Μανόλη Παπαστεφανά- 
κι» (ΦΕΚ 549/Β). 

Αποφασίζουμε 

1) Η παράγραφος 10 του άρθρου 8 του ν. 1337/1983 «Επέκταση 
πολεοδομικών σχεδίων, οικιστική ανάπτυξη και σχετικές ρυθμί¬ 
σεις» (ΦΕΚ 33/Α) αντικαθίσταται ως εξής: 

«10. Οι κοινόχρηστοι και κοινωφελείς χώροι στεγαστικών προ- 

γραμμάτων μέσα στις ιδιοκτησίες των δημόσιων φορέων της προη¬ 
γούμενης παραγράφου, που το ποσοστό που καταλαμβάνουν μνη¬ 
μονεύεται στο διάταγμα έγκρισης της πολεοδομικής μελέτης 
θεωρούνται αυτοδίκαια συνεισφερόμενοι, περιέρχονται αυτοδι¬ 
καίως ·στους οικείους κατά τον προορισμόν τους φορείς και συμ¬ 
ψηφίζονται στην εισφορά σε γη της αντίστοιχης ιδιοκτησίας, όπως 
η εισφορά αυτή προκύπτει με την εφαρμογή των ποσοστών της 
παραγρ. 4 του παρόντος άρθρου, υπολογιζομένων μόνο για το εμ¬ 
βαδόν της ιδιοκτησίας αυτής. Τ' ανωτέρω εφαρμόζονται και σε 
εγκεκριμένες μέχρι τη δημοσίευση του παρόντος πολεοδομικές 
μελέτες,έστω και αν στην πράξη έγκρισής τους δεν αναφέρεται 
το ποσοστό των κοινοχρήστων και κοινωφελών χώρων. Στις πε- 
ριπτώσειςαυτές εκδίδεται διαπιστωτική απόφαση του οικείου νο¬ 
μάρχη που προσδιορίζει το ποσοστό αυτό βάσει των ενδείξεων 
της μελέτης. 

Για ιδιοκτησίες που ανήκουν στη διαχείριση του Υπουργείου Υ¬ 
γείας, Πρόνοιας και Κοινωνικών Ασφαλίσεων, στον Ο.Ε.Κ. και τη 
ΔΕΠΟΣ και προορίζονται για εφαρμογή στεγαστικών προγραμ¬ 
μάτων αυτών, για το τμήμα τους άνω των 2.000 τ.μ. ορίζεται πο¬ 
σοστό εισφοράς γης 40% κατ’ εξαίρεση των περιπτώσεων (ε) και 
(στ) της παραγράφου 4 του άρθρου αυτού». 

■ . 2) Στο τέλος της παραγράφου 1 του άρθρου 9 του αυτού ως άνω 
νόμου προστίθενται τα εξής: 

«Δεν υποχρεούνται στην καταβολή χρηματικής εισφοράς οι δη¬ 
μόσιοι και δημοτικοί φορείς και τα κρατικά νομικά πρόσωπα δη¬ 
μόσιου ή ιδιωτικού δικαίου που εκτελούν με δαπάνες τους τα 
βασικά κοινόχρηστα πολεοδομικά έργα σε περιοχές εφαρμογής 
στεγαστικών προγραμμάτων τους». 

3) Το τελευταίο εδάφιο της παραγράφου 10 του άρθρου 12/5- 
πως ισχύει,αντικαθίσταται ως εξής: 

«Όταν πρόκειται για στεγαστικά προγράμματα δημόσιων φο¬ 
ρέων της παραγράφου 10 του άρθρου 8, εφ'όσον το αναγραφό¬ 
μενο στο διάταγμα έγκρισης της πολεοδομικής μελέτης ή τη 
σχετική απόφαση Νομάρχη ποσοστό κοινοχρήστων και κοινωφε¬ 
λών χώρων δεν υπολείπεται του ποσοστού εισφοράς γης του άρ¬ 
θρου 8, όπως τροποποιείται με την παράγραφο 1 του παρόντος, 
δεν απαιτείται η σύνταξη της πράξης εφαρμογής του άρθρου 
αυτού». 

4) Η απόφαση αυτή που θα κυρωθεί με νόμο ισχύει από τη δη¬ 
μοσίευσή της. στην Εφημερίδα της Κυβερνήσεως. 

Αθήνα, 7 Δεκεμβρίου 1988 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑλΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ» 


Άρθρο 20 

1. Κυρώνονται και έχουν ισχύ νόμου α*ίό τότε που (σχυσαν οι 
διατάξεις των άρθρων 5 και 7 της από ΙΟ.λ. 89 Εθνικής Γενικής Συλ¬ 
λογικής Σύμβασης Εργασίας, που δημοΐ-,ιεύθηκε με την αριθμ. 
12756/23.3.89 απόφαση του Υπουργού Εα^ασίας στην Εφημερίδα 
της Κυβερνήσεως (ΦΕΚ 213/Β/23.3.89), ®ι οποίες έχουν ως εξής: 

α)/«Άρθρο 5 της Ε.Γ.Σ.Σ.Ε., που έχ/^ ω ς εξής: 

Η συνδλική διάρκεια της άδειας μητρότητας ορίζεται σε δεκα¬ 
πέντε (15) εβδομάδες. Πενήντα δύο (Μ) ημέρες θα χορηγούνται 
υποχρεωτικά πριν τιςό την πιθανΤμρ^ίερομηνία τοκετού και οι υ¬ 
πόλοιπες πενήντα τρεις (§3) μετά τον τοκετό. Σε περίπτωση που 
ο τοκετός πραγματοποιηθεί σε χρόνο προγενέστερο από αυτόν 
που είχε αρχικά πιθανολογηθεί, το υπόλοιπο της άδειας θα χο¬ 
ρηγείται υποχρεωτικά μετά τον τοκετό, ώστε να εξασφαλίζεται 
χρόνος συνολικής άδειας (15) εβδομάδων». 

β) «Άρθρο 7 της Ε.Γ.Σ.Σ.Ε., που έχει ως εξής: 

Οι αποζημιώσεις της παρ. 1 περίπτωση α άρθρο 3 Β.Δ. της 
16/18-7-1920 σε περίπτωση απόλυσης εργατοτεχνιτών, βελτιώνο¬ 
νται και καθορίζονται ως εξής: 

α. Με τη συμπλήρωση 10 χρόνων υπηρεσίας: 52 ημερομίσθια. 

β. Με τη συμπλήρωση 15 χρόνων υπηρεσίας: 65 ημερομίσθια. 

γ. Με τη συμπλήρωση 20 χρόνων υπηρεσίας: 78 ημερομίσθια». 

2. Του προβλεπόμενου από την Ε.Γ.Σ.Σ.Ε. επιδόματος γάμου δι¬ 
καιούχοι είναι και οι άγαμοι γονείς, καθώς και οι ευρισκόμενοι σε 
κατάσταση χηρείας και οι διαζευγμένοι, από τη δημοσίευση του 
παρόντος νόμου. 

3. Το υπό του άρθρου 2 παρ. 2 της Ε.Γ.Σ.Σ.Ε. προβλεπόμενο πρώ¬ 
το κλιμάκιο αποδοχών για τη χορήγηση ολόκληρης της Αυτόμα¬ 
της Τιμαριθμικής Αναπροσαρμογής (Α.Τ.Α.) καθορίζεται για τους 
εργαζόμενους που δεν καλύπτονται από ειδικότερες συλλογικές 
ρυθμίσεις (ΣΣΕ, ΔΑ, ΚΥΑ), από 1.5.89 σε 80.000 δραχμές. 

Κατά τα λοιπά και κατά το μέρος που δεν τροποποιείται με την 
παρούσα ισχύει η αρ. 2001854/110/0022/10-1-89 απόφαση των Υ¬ 
πουργών Εθνικής Οικονομίας και Οικονομικών. 

4. Οι όροι συλλογικών ρυθμίσεων (ΣΣΕ, ΔΑ, ΚΥΑ) ή κανονισμών 
που παραπέμπουν στο βασικό μισθό ή το βασικό ημερομίσθιο της 
Ε.Γ.Σ.Σ.Ε. δεν ισχύουν για τον προβλεπόμενο νέο βασικό μισθό 
ή νέο βασικό ημερομίσθιο, που περιλαμβάνουν την ενσωμάτωση 
της Αυτόματης Τιμαριθμικής Αναπροσαρμογής (Α.Τ.Α.), αλλά εξα- 
κολουθούν να ισχύουν όπως (σχυσαν για το βασικό μισθό ή το βα¬ 
σικό ημερομίσθιο που (σχυσαν μέχρι 31.12.88. 

Άρθρο 21 

Στο άρθρο 9 του ν.δ. 243/1969 (ΦΕΚ 144) προστίθεται παράγρα¬ 
φος ΙΙ,που έχει ως εξής: 

« 11. Οι κάτοχοι άδειας ασκήσεως επαγγέλματος οινολόγου σύμ¬ 
φωνα με τις διατάξεις του ν. 3501/1927 και του π.δ. 243/1969, ανε¬ 
ξαρτήτως κατηγορίας, έχουν τα (δια επαγγελματικά δικαιώματα, 
αρμοδιότητες και υποχρεώσεις με τους οινολόγους της παραγρά¬ 
φου 3 του ν. 1697/1987.» 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 22 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην 
Εφημερίδα της Κυβερνήσεως, εκτός αν στις επί μέρους διατάξεις 
ορίζεται διαφορετικά. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 5 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

ΓΕΩΡΓΙΑΣ 

ΙΩΑΝΝΗΣ ΠΟΤΤΑΚΗΣ 

ΔΙΚΑΙΟΣΥΝΗΣ 

ΓΙΑΝΝΗΣ ΣΚΟΥΛΑΡΙΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΟΙΚΟΝΟΜΙΚΩΝ 

ΔΗΜΗΤΡΗΣ ΤΣΟΒΟΛΑΣ 

ΕΡΓΑΣΙΑΣ 

ΓΙΩΡΓΟΣ ΓΕΝΝΗΜΑΤΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΙΩΡΓΟΣ ΠΑΠΑΝΔΡΕΟΥ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 8 Μαίου 1989 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΠΑΝΝΗΣ ΣΚΟΥΛΑΡΙΚΗΣ 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

***■ - 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρϊου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμόύ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το 

Τεύχος Α' 

Δρχ. 

7.000 

β) 

» » 

» 

Β 

» 

10.000 

Υ> 

» » 

» 

Γ 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. / 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

■» 

5.000 

θ) 

» » 

» 

Αν. Ειδικού Δικαστηρίου 

» 

1.000 

ι) 

» » 

» 

Α.Ε. & Ε.Π.Ε. 

» 

20.000 

ια) 

Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 

















